28.01.20 11:12\tmsk\nШоҳи Зинда мажмуасидаги зинапоя. Андрей Кудряшов фотосурати, "Фарғона"\n“Фарғона” Андрей Кудряшовнинг Ўзбекистондаги муқаддас қадамжоларга ҳамда зиёрат анъаналарига бағишланган тарихий очеркларини чоп этишда давом этади. Бугунги мақоламизда Ҳазрати Ҳизр (а.с.) пайғамбар Муҳаммаднинг (с.а.в.) амакиваччаларини қандай қилиб ва энг асосийси қаерда қутқариб қолгани ҳақида ҳикоя қилинади.\nЗамонавий Самарқанднинг шимолий четида жойлашган 200 гектардан ошиқ умумий майдонга эга пастқам адирлар жамланмаси Афросиёб деб айталади. Археологларга кўра, аслида бу тепалик ёши 2500 йилдан зиёд бўлган тарихга эга кўҳна шаҳарнинг қолдиқларидан иборат. Олимлар уни антик даврларда қадимий Сўғд мамлакатининг пойтахти Мароканданинг вайроналари бўлса керак дея тахмин қиладилар. Баъзи тадқиқотчиларнинг тахмин қилишича, “Афросиёб” топоними шоир Фирдавсийнинг қаламига мансуб машҳур “Шоҳнома” асаридаги асосий персонажлардан бири – Турон шоҳи Афросиёбнинг исми билан тўғридан-тўғри боғлиқ. Лекин бошқа мутахассислар бу жойнинг номини Самарқандни кесиб ўтувчи унчалик катта бўлмаган Сиёб дарёсига қўшничилик билан изоҳлаш керак, деб ҳисоблайдилар.\nҲар қалай ХХ асрларда Афросиёбда ўтказилган археологик изланишлар шов-шув кўтарилишга лойиқ топилмаларнинг аниқланишига олиб келди. Ушбу археологик тадқиқотлар ҳозир ҳам тўхтагани йўқ ва шунинг учун ҳам инсон тамаддунининг энг кўҳна ўчоқларидан бўлмиш бу жойнинг ёши ва маданий сиймосига қўшимча аниқликлар киритилишининг эҳтимоли катта. Афросиёб адирлари Марказий Осиёнинг диний тарихида алоҳида аҳамиятга эга бўлган ролни ижро этди деса ҳам бўлади. Ислом тарқалишининг биринчи асрларида айнан шу ерда шу бугунги кунгача ўз аҳамиятини йўқотмай келаётган диний-маданий марказлардан бири пайдо бўлди.\nШоҳи-Зинда мажмуасининг марказий “кўчаси”. Андрей Кудряшов фотосурати, "Фарғона"\nШоҳи Зинда ёдгорлик мажмуаси Афросиёб тепалигининг жанубий ёнбағрида жойлашган. Унинг асосий афсонаси – мусулмон даъватчиси, пайғамбар Муҳаммад соллаллоҳу алайҳи васалламнинг амакиваччаси Қусам ибн Аббос розиаллоҳу анҳума номи билан боғлиқ. У Али ибн Абу Толиб (р.а.) ҳалифалиги даврида Макка шаҳрига ҳокимлик қилгани ҳақида маълумотлар бор. Милоднинг 661 йилида ҳазрати Али шаҳид бўлиб, Муовия ибн Абу Суфён (розиаллоҳу анҳума) иқтидорга келганидан кейин Қусам ибн Аббос унчалик катта бўлмаган жамоа билан Исломга даъват қилиш учун Хуросоннинг шимолидаги ўлкаларга жўнатилди. Бу ерда у маъжусийларга қарши ўнлаб жангларда иштирок этиб, уларнинг бирида шаҳид бўлганлар. Тарихшунос мутахассислар Қусам ибн Аббоснинг (р.а.) Самарқанд ёнида шаҳид бўлганми ёки бу воқеа бошқа вилоятда – ҳозирги Туркманистоннинг кўҳна Марв шаҳри яқинида содир бўлганми-йўқлиги борасида турли фикрларни билдиришмоқда. Бироқ Самарқандда Ислом дини келганидан сўнг мустаҳкам ўрнашиб олган афсонага кўра, Қусам ибн Аббос маҳаллий аҳолини Ислом динига ўтишига араб фатҳидан эллик йил олдин эришган. Бироқ мусулмон динига асосан шаҳар ҳудудида яшаган одамларнинг ўтгани ҳам рост.\nҚусам ибн Аббос мақбарасининг ичкарисида\nНамозда жамоатга имомгарчилик қилаётган Қусам ибн Аббос (р.а.) ғафлатда қолиб, жуда оғир яраланган. Тахминлардан бирида айтилишича, уни камон ўқи билан яраладилар, бошқасида эса унинг боши кесилган. Ва энг ажабланарлиги шундаки, оғир яралар натижасида Қусам ибн Аббос ўлмаган. Кутилмаганда ер ёрилиб халқ ривоятларидаги ажабтовур Ҳазрат Ҳизр алайҳиссалом пайдо бўлиб қолди ва пайғамбарнинг амакиваччасини қўлидан ушлаб Афросиёб тепаликларидаги ер ости лабиринтларига олиб кириб кетди. Бошқа тахминий фикрларга кўра, Қусам ибн Аббоснинг ўзи кесилган бошини қўлига олиб, ер остида ғойиб бўлган. Шунингдек, бошқа учинчи тахминий фикр ҳам бор ва у ҳақиқатга яқинроқ. Ривоятга кўра, яраланган имом Шаъбон қудуғигача эмаклаб бора олган ва ўз жонини сақлаб қолиш учун унинг қаърида яширинган. Ушбу версияларнинг қайси бири ҳақиқатлиги ҳамон жумбоқ бўлиб қолаётгани билан, ҳаммаси Қусам ибн Аббоснинг жангдан омон чиққанини ҳамда Аллоҳнинг иродаси билан абадий барҳаёт бўлиб, Жаннатга туташган ўзига хос маконда қолаётганини таъкидлайди. У сирли тарзда ғойиб бўлган жой зиёратгоҳга айланган ҳамда ҳозирги кунларда “Барҳаёт Шоҳ” маъносини берувчи Шоҳи Зинда деб аталади.\nШоҳи Зинда мажмуасидаги мозаика\nШоҳи Зинда гумбазлари\nШоҳи Зинда мажмуасидаги орнаментлар\nШоҳи Зиндадаги зиёратчилар\nСовет тарихчилари ва этнографларига кўра, Қусам ибн Аббос мақбараси ҳамда унинг мўъжизавий тарзда қутилиши тўғрисидаги ривоят араб фатҳининг биринчи асрларида яратилган. Афтидан, улар аввалги ўлаётган ва қайта тирилаётган табиат илоҳасига сиғиниш ўрнига дин учун риёзат кечган мусулмон даъватчиси – “Тирик Шоҳ”ни эъзозлаш билан алмашганга ўхшайди.\nҚандай қилиб ҳожи бўлиш мумкинлиги ҳақида\nБизнинг кунларгача етиб келган Шоҳи Зинда ёдгорлик мажмуаси тахминан минг йил давомида шаклланиб келган. Унинг таркибига Афросиёб тепалигининг бутун жанубий қиялигида жойлашган йигирматадан зиёд IX-XIV асрларга оид иншоотлар киради. (Шоҳи Зинда ёдгорлик мажмуаси тўғрисида Н.Б. Немцованинг “Ансамбль Шахи-Зинда: история — археология — архитектура” – (Тошкент, 2015 йил) фундаментал монографиясида батафсил баён қилинган). Энг аввалги диний иншоотлар XIII асрда – Чингизхон етакчилигидаги мўғуллар босқини давомида вайрон қилинган. Ярим аср ўтиб-ўтмай уларнинг пойдевори устида реконструкция ва қурилиш ишлари бошланган ва бу ишлар XIV-XV асрларда, соҳибқирон Амир Темур ва унинг энг яқин авлодлари даврида янада кенгайган. Улар бу жойни ўз сулоласининг ҳамда ўзларига яқин мусулмон уламолари вакилларининг қабристонига айлантириб қўйдилар. Тахминан ўша пайтда адирлик этагидан Қусам ибн Аббос мақбарасигача олиб чиқадиган 40 та поғонали зинапоя қурилди. XIV-XIX асрларда “халқ исломи”да Тирик Шоҳ мақбарасига зиёрат ҳар бир бадавлат мусулмон учун фарз бўлган Маккага ҳаж зиёратининг ўрнини босиши мумкинлиги тўғрисида тасаввур пайдо бўлди.\nШоҳи Зинда ёдгорлик мажмуаси. Андрей Кудряшов фотосурати, "Фарғона"\nМақбарага зиёрат ўзига хос тарзда амалга оширилади. Зинапоядан 40 кун давомида, ҳар кун биттадан поғонага кўтарилиб, қолган вақтни зикр ва дуоларда ўтказиш керак. Ушбу маросимнинг ўтказилишини суфийлик тариқатларининг устозлари ҳам қўллаб-қувватлаб келганининг эҳтимоли жуда катта. Бизнинг кунларгача етиб келган ривоятларда айтилишича, нақшбандия тариқатининг асосчиси, XIV асрда яшаган Баҳоуддин Нақшбанднинг ўзлари ҳам ушбу зинопояда қирқ кун давомида ибодат қилган эканлар. Зинапоя, шунингдек, суфийларнинг зикр тушиш маросимлари ўтказиладиган жой эди. Шу билан бирга, бу ерда ҳам зикри ҳуфия ва ҳам зикри жаҳрия амалиёти қўлланган. Россиялик этнограф ва антрополог Сергей Масловский (1876-1943) дарвиш кийимини кийиб олиб, XIX асрнинг охирида Қусам ибн Аббос мақбараси олдида Қодирия тариқатининг суфийлари билан бирга тунги зикр рақсларида иштирок этишга эришди.\nШоҳи Зинда мақбарасининг ибодат зинапояси. Андрей Кудряшов фотосурати, "Фарғона"\nБугунги Ўзбекистоннинг ҳанафий мазҳабидаги ортодоксал мусулмон уламолари Шоҳи Зинда мақбарасининг зиёрати Макка шаҳрига ҳаж сафарининг ўрнини боса олиши имконияти ҳақидаги ғояни ҳеч қанақасига қўлламайдилар. Бу ерда зикр тушириш маросимлари ҳам ўтказилмай қўйилганига анча бўлди. Шу билан бирга, ҳатто 2005 йилда ўтказилган реставрация ишларидан кейин ҳам ўзининг тарихий сиймосини сезиларли даражада ўзгартирмаган Шоҳи Зинда ёдгорлик мажмуасига зиёратчилар оқими асло камайиб қолмаган.\nМажмуага чет эллик саёҳатчилар ҳам, мусулмонлар ҳам, уламолар ҳам ташриф буюришни ҳуш кўрадилар. Кўпчилик гидлар ҳатто даҳрий туристларга ҳам Қусам ибн Аббос мақбарисига олиб борувчи зинапоядан ҳар бир поғонага, гарчи бутун кун давомида бўлмаса ҳам, албатта фикрни жамлаб, қандайдир олий ва эзгу мақсадларга қаратиб кўтарилишни тавсия қиладилар.\nҲазрати Ҳизр тепалигидан Биби-Хоним майдонининг кўриниши. Андрей Кудряшов фотосурати, "Фарғона"\nРивоятга кўра, Искандар Зурқарнайн Амударёнинг юқори қисмига қўшинларини олиб келганида, у Помирнинг тоғлик аҳолисидан баланд тоғларнинг қайсидир ерларида инсонга абадий ҳаёт туҳфа эта оладиган сув чиқадиган булоқ мавжудлигини билиб қолади. Юнонистонлик лашкарбоши ушбу булоқни излаб топиш учун ўзининг Ҳизр исмли энг яхши аскарларидан бирини жўнатади. Аскар чашмани топиб сувидан ўзи ҳам роса қониб ичиб олади ва битта кўзага булоқ сувидан қуйиб, Искандар Зулқарнайнга олиб кетади. Бироқ йўлда кўза синиб, сув тўкилиб кетади. Зиммасига юкланган вазифани бажара олмаган, бироқ абадий ҳаётга эришган Ҳизр ўшандан бери жаҳонгашталик қилишни бошлайди. Асрлар давомида дунё кезиб юрган Ҳизр мисли кўрилмаган даражада донишмандлик даражасига етади ҳамда инсонларнинг манфаати йўлида мўъжизалар яратиш қобилиятига эга бўлади. Шунинг учун ҳам баъзи-бировлар шарқ меҳмондорчилигининг асосий сабаби – инсонлар ўз ҳаётлари йўлида учратган мусофирлардан бири Ҳазрати Ҳизр бўлиб қолиши мумкин ва унинг кўнглини олсам, муроди-мақсадимга эришаман, дея ишонганларида деб биладилар.\nЎрта асрлар қабртошлари (сагана). Андрей Кудряшов фотосурати, "Фарғона"\nРоссиялик шарқшунос, “Ислом энциклопедияси”ги мақолалар муаллифи Василий Бартольдга (1869-1930) кўра, Ҳизр сиймосида турли даврлар ва халқларнинг абадий ҳаёт – Вавилоннинг Гилгамеши ва Библиядаги Енох ва Илёс пайғамбарлар тўғрисидаги тасаввурлари қўшилиб, аралашиб кетган. Кўп ҳолларда Илёс ва Ҳизр биргаликда ёдга олинади: Ҳазрат Илёснинг чўлу-биёбонлар устидан, Ҳазрати Ҳизр эса сув манбалари ва суғориладиган ерларга ҳукм ўтказиш таъсири таъкидланган. Бошқа рус шарқшуноси Евгений Бертельсга (1890-1957) кўра, Ўрта Шарқ халқлари тасаввурида Ҳизр сиймоси “шубҳасиз қандайдир қадимий ўсимликлар дунёсига алоқадор илоҳага бориб тақалади. Унинг оёқлари остида ҳамма нарса кўкаради ва гуллайди, бироқ ушбу тасаввур устидан бошқа кўплаб хислатлар қат-қатлашиб кетмоқда...” Бартольд тахмин қилишича, Ҳизр ҳақидаги ривоятлар айниқса суфийлар фаолият юритаётган жойларда кўп тарқалган. Ҳизр ҳақида гапира туриб, суфийлар у ҳақдаги ҳикоя ва масаллар борасида ҳаддан зиёд жўн ва юзаки таъвил қилиш жоиз эмаслиги борасида таъкидлайдилар. Суфийлардан хабардор бўлмаган одамлар у ҳақда умуман гапирмаганлари яхшироқ, дея аниқлик киритадилар. Культурология мазмуни жиҳатидан Ҳазрати Ҳизр алайҳисаломнинг фигураси, афтидан таркидунёчиликка юз тутган зоҳидларга ҳамда дарбадар дарвишларга ҳомийлик қилувчи мутасаввиф жаҳонгаштанинг идеал сиймоси сифатида кўрилиши мумкин.\nҲазрати Ҳизр масжидининг яқинда ўтказилган реставрациядан сўнгги кўриниши. Андрей Кудряшов фотосурати, "Фарғона"\nОлдин айтилганидек, Шоҳи Зинда тўғрисидаги ривоятлардан бирида Ҳазрати Ҳизр яраланган Қусам ибн Аббосга ер остидаги ғорларда яширинишга ёрдам бергани ва шундан сўнг Қусам Қиёматга қадар тирик қолиши ҳақида ҳикоя қилинган. Марказий Осиёда абадий ҳаёт рамзи бўлган сув билан боғлиқлик тўғрисида Самарқанддаги биринчи Ҳазрати Ҳизр масжиди тўғрисидаги ривоятда ҳам ҳикоя қилинади. Бу ҳақда илк эслатмалар VIII аср бошидаги араб фатҳи даврига тааллуқли ривоятларда тилга олинади. Нақл қилинишича, Самарқанд шаҳри Қутайба ибн Муслим қўшинлари томонидан 712 йилда забт этилганидан сўнг араблар шаҳарни ер ости булоқларининг суви билан таъминловчи Арзис каналини тўғон билан тўсиб шаҳар қалъасини сувга чўктирмоқчи бўладилар. Бироқ шу пайтда осмондан улкан оқ қуш тушади ва тўғонни вайрон қилади. Ушбу мўъжизавий воқеа шарафига араб лашкарбошиларидан бири Муҳаммад ибн Васий Афросиёбнинг жанубий ёнбағрида зардуштийлик ибодатхонаси ўрнида Ҳазрати Ҳизр масжидини барпо этади. Ушбу масжид 1270 йилда Чингизхон қўшинлари томонидан Самарқанд забт этилганида Арзис канали билан бирга вайрон этилади. Масжиднинг янги биноси 1854 йилда қадимий пойдевор устида янгидан барпо этилади. Шу билан бирга, пардозлаш ишлари 1919 йилда якунига етди. Ўшандан бери ушбу мўъжаз, бироқ кўринишидан етарли даражада экзотик иншоот Афросиёб тепалигининг оммабоп кириш жойларидан бири бўлиб хизмат қилмоқда. Шоҳи Зиндага келаётган зиёратчилар албатта бу ерга ташриф буюрадилар.\nВелосипедда ҳаж сафари\n79 ёшда вафот этган Ўзбекистоннинг биринчи президенти Ислом Каримов 2016 йилнинг 3 сентябрида Ҳазрати Ҳизр масжиди билан Шоҳи Зинда ёдгорлик мажмуаси ўртасидаги “Ҳазрати Ҳизр” мусулмонлар қабристонида дафн этилди.\nУни шошилинч тарзда барпо этилган унчалик катта бўлмаган мақбарада, Каримовнинг онаси ва катта акалари дафн этилган қабрларнинг ёнида кўмдилар.\nИслом Каримов мақбараси олдидаги ёдгорлик лавҳаси. Андрей Кудряшов фотосурати, "Фарғона"\nАна ўшандан кейин бир неча кун ўтиб Каримов қабрига биринчи зиёратчилар кела бошлайдилар. Мисол учун, Наманган вилоятининг Чортоқ туманида истиқомат қилаётган 75 ёшли пенсионер Ҳусан Ҳожибаев 5 сентябрь куни ўзининг велосипедида Самарқандга қараб йўл олди ва 500 чақирим масофани босиб ўтиб, 9 сентябрда Каримовнинг қабрига етиб келди. Ҳожибоев пенсияга чиққунига қадар узоқ масофага қатнайдиган катта юк машинасининг ҳайдовчиси бўлиб ишлагани учун икки манзил ўртасидаги энг қисқа масофани танлади ҳамда ўзи учун тунашга хавфсиз жойларни белгилаб олди. Ҳар ҳолда, унинг зиёрат сафарини осон деб ҳисоблаб бўлмайди. Ёши улуғ қария йўлнинг аввалида денгиз сатҳидан 2268 метр баланд бўлган Қамчиқ довонига кўтарилишига, кейин бўлса жазирама қуёш остида, ҳаво ҳарорати Цельсий бўйича 39°C даражада яна юзлаб чақирим йўл юришига тўғри келди.\nИслом Каримов мақбарасидаги зиёратчилар\nҲожибоев ортга қараб таксида кетди, негаки яна 500 чақирим йўлни велосипедда босиб ўтишга соғлиғи ярамас эди. Зиёратдан қайтиб келган пенсионерни чортоқликлар Маккага бориб келган ҳожиларга тенглаштиришди. Шон-шуҳратдан ташқари, пенсионерга кўплар совғалар тақдим этдилар. Мисол учун, Фейсбук ижтимоий тармоғидаги “Водители Ташкента” гуруҳининг иштирокчилари Ҳожибоевга нархи 650 долларга тенг Германияда ишлаб чиқарилган янги спорт велосипедини совға қилдилар, ҳолбуки бу миқдордаги пул ўртаҳол ўзбекистонлик одамларининг ўртача ойлигидан бир неча баробар кўп.\nСовғадан хурсанд бўлган пенсионер гуруҳ иштирокчиларига ўзининг велосипеддаги зиёратини яна бир бор қайтаришга ҳамда кучи етганича кўп маротаба қайтаришга ваъда қилди.


«Бухоро» клубида навбатдаги ўзгаришлар. Анвар Бердиев ва Сергей Лебедов ҳам истеъфога чиқарилди - YANGILIK .RU yangilik.ru\n«Бухоро» клубида навбатдаги ўзгаришлар. Анвар Бердиев ва Сергей Лебедов ҳам истеъфога чиқарилди\nПро лигадан Суперлигага чиқишни мақсад қилган «Бухоро» клуби мураббийлар штабида навбатдаги ўзгаришлар юз берди.\nTribuna.uz манбасининг хабар беришича, 24 май, душанба куни «Бухоро» клуби раҳбарияти навбатдан ташқари йиғилиш ўтказиб, жамоани бошқариб келаётган Анвар Бердиев ва Сергей Лебедов сингари мутахассисларни истеъфога чиқарган. «Бухоро» клубининг ўтган ҳафтада Про лигадаги асосий рақобатчиси «Динамо»га мағлуб (1:3) бўлиши мураббийлар истеъфосига сабаб бўлган. Ҳозирча жамоани Суҳроб Қобилов бошқариб бориши кутилмоқда.\nАнвар Бердиев ва Сергей Лебедов март ойида Фарғонанинг «Истиқлол» клубини тарк этиб, «Бухоро» бош мураббийи Даврон Файзиевга ёрдамчи сифатида иш бошлаган эди. Май ойи бошида Файзиев истеъфога чиқарилгач, Бердиев бош мураббий вазифасини бажарувчи сифатида ишлаётганди. Бироқ орадан уч ҳафта ўтиб Бердиев – Лебедов тандемига ҳам чиқиш эшиклари кўрсатилган.\nАввалроқ, 15 май куни «Бухоро» клуби бош директори этиб Усмон Тошев тайинлангани, бухоролик таниқли мутахассис Тожикистон миллий жамоасидаги фаолиятидан кейин иккинчи давра олдидан клубда фаолият бошлаши ҳақида маълум қилинганди.\nМаълумот учун, «Бухоро» Про лига 8-туридан кейин 13 очко билан 3-ўринда бормоқда.\n«Бунёдкор» мураббийлари жаримага тортилишди\nФутбол: Америка кубоги Бразилияда бўлиб ўтади


Трамп АҚШ тарихидаги энг йирик "ялмоғиз ови" ҳақида сўз очди\n22:48 / 18.05.2017\nАҚШ президенти Дональд Трамп собиқ ФТБ директори Роберт Мюллернинг махсус прокурор этиб тайинланишига кескин муносабат билдирди. Гап шундаки, махсус прокурор Америкадаги президентлик сайловларига Россиянинг аралашуви масаласини ўрганади. BBC шу ҳақида хабар берди.\n"Бу - Америка тарихидаги сиёсатчига нисбатан энг катта ялмоғиз ови", - деб ёзди у ўзининг Twitter'ида адлия вазирлиги махсус прокурорни тайинлаганидан бир неча соат ўтиб.\nУшбу лавозимни 2001-2013 йиллар АҚШ Федерал тергов бюросига раҳбарлик қилган Роберт Мюллер эгаллади.\n10 май куни АҚШ президенти ФТБ раҳбари Жеймс Комини истеъфога чиқарганидан сўнг Америкадаги сайловларга Россиянинг аралашувига доир тергов ишини олиб бориш учун махсус прокурорни тайинлаш талаб қилинди.\nМухолифат президентнинг қарорини танқид остига олиб, уни ўша пайт Коми бошқариб бораётган терговга босим ўтказишда айблади.\nТрамп барча айбловларни сохта, терговнинг ўзини эса "солиқ тўловчиларнинг пули эвазига келган майнавозчилик" деб атаган.\nКуни кеча АҚШ конгресси ФТБдан Трамп ва Комининг учрашувлари ёзувларини тақдим этишни талаб қилди. Бу New York Times газетасида чиққан мақоладан кейин рўй берди - унга кўра, АҚШ президенти эндиликда собиқ ФТБ раҳбаридан Россия билан алоқаларда гумон қилинаётган миллий хавфсизлик бўйича маслаҳатчиси Майкл Флинн билан боғлиқ воқеаларни босди-босди қилишни сўраган.\nТрамп Флинни ишдан бўшатган. Нашрга кўра, Коми президент билан бўлган барча учрашувлар ва суҳбатларни изчил ҳужжатлаштириб борган - конгрессменлар айнан шу ҳужжатларни талаб қилишмоқда.\nКонгресс баёнотида айтилишича, агар шундай ёзишма бўлган тақдирда, бу Трампнинг ФТБнинг Флиннга нисбатан терговига таъсир ўтказиш ёки ҳалақит беришга урингани масаласини қўяди.\nCNN телекомпанияси ҳам New York Times каби аноним манбаларига таяниб, ушбу ёзишма мавжудлиги ҳақида маълум қилди.\nФТБ россияликларнинг АҚШдаги сайловларга аралашувига доир тергов ишини давом эттирмоқда. Пайшанба куни Reuters агентлиги Трампнинг жамоаси 2016 йилнинг апрелидан ноябрига қадар камида 18 марта Россия ҳукумати вакиллари билан алоқада бўлганини маълум қилди, ФТБ бу маълумотларни ҳам ўрганиб чиқмоқда.\nОқ уй Трамп жамоаси аъзоларининг Россия ҳукумати билан алоқаларига оид барча айбловларни рад этмоқда. Кремль ҳам, ўз навбатида, АҚШдаги сайлов кампанияларига аралашувни инкор қилмоқда.\nРоссия президенти Владимир Путин куни кеча Трамп Россия ТИВ раҳбари Сергей Лавров билан учрашувда унга махфий сирни очган бўлиши мумкинлиги ҳақидаги хабарларга кескин муносабат билдирди. "Кўриб турганимиздек, АҚШда сиёсий шизофрения авж олмоқда", - деди Путин.


“Веломоторс” Европага квадроцикл етказиб беради » Скачать музыку бесплатно новинки музыки 2016-2017\n“Веломоторс” Европага квадроцикл етказиб беради\nКомментариев: 0 Просмотров: 186 Дата: 9-06-2016, 05:04 Россиянинг “Веломоторс” компанияси ўз маҳсулотларини етказиб бериш бўйича бир қатор Европа мамлакатлари билан узоқ муддатли шартнома имзолади. 2016 йилда “Веломоторс” ЕИга 10 мингта квадроцикл етказиб берса, 2017-2018 йилларда бу сонни 25 мингтага чиқармоқчи. “Веломоторс” квадроцикл, қордаюрар (снегоход), шунингдек, велосипед, мотоцикл ва бошқа мототехника ишлаб чиқаришга ихтисослашган. Компания Миланнинг нуфузли EICMA кўргазмаси иштирокчиси. Европада тобора танилиб бормоқда. Дастлаб “Веломоторс” квадроцикллари Stels номи остида европаликларга танилган. Stels транспортларига Росомаха 800 қордаюрари ва Guepard 800 квадроцикли киради. Ҳозирда веломоторсчилар ўз маҳсулотларини европача стандартларга мослаш ва мувофиқ сертификатлар олиш, шунингдек, синаш ишлари билан шуғулланмоқда. Квадроцикл етказиб бериш бўйича 20 мамлакат билан шартнома имзоланган, ундан ташқари Африка ва Яқин Шарқ мамлакатлари вакиллари билан музокара олиб борилмоқда. - деб хабар бермоқда Carzone.uz нашри.


16-07-2020, 15:12 1 701\nБугун мамлакатимизда жамиятни коррупция иллатидан тозалаш борасида аввалги йилларга нисбатан-да кўпроқ эътибор қаратилаяпти.\nҲатто, муамолага “ҳалоллик вакцинаси” деган тушунча кириб келди ва таъбир жоиз бўлса, одамларни у билан эмлаш давр талабига айланди.\nБироқ, шунча сайъ-ҳаракатларга қарамасдан коррупцияга аралашиб қолаётганлар йўқ эмас.\nТаъкидлаш лозимки, мазкур шахс иш фаолиятида йўл қўйган қўпол камчиликлари туфайли институт раҳбарияти томонидан 2018 йилда ишдан бўшатилган. Лекин, у ноҳақ бўшатилганлигини рўкач қилиб, суд идораларига мурожаат қилиши натижасида, жорий йилнинг 2 июль куни қайтадан ишга қабул қилинган. Аммо, орадан бир неча кун ўтиб, нопок ишга қўл урган.\nБундан ташқари, Самарқанд вилояти Ургут тумани кўп тармоқли марказий поликлиникасида ишловчи шифокор Самарқанд давлат тиббиёт институтидаги юқори лавозимли танишлари орқали 3 нафар фуқарони мазкур олий ўқув юртига ўқишга киритиб қўйиш учун 18 минг АҚШ доллари олаётган вақтида ашёвий далиллар билан ушланди.\nНавбатдаги ҳолат Бухоро вилоятида қайд этилди. Бухоро давлат университети ўқитувчиси Жондор туманида яшовчи фуқарони ўқишга киритиб қўйишни ваъда қилиб, эвазига ундан 4000 АҚШ доллари олаётган вақтида ДХХ ва Прокуратура ходимлари томонидан қўлга олинди.\nВидео: Самарқандда иккита қиз романтик кеча ўтказмоқчи бўлган йигитнинг уйини тунаб кетди\nСамарқанд вилояти Жомбой туманида навбатдаги жиноят содир этилди. Бу ҳақда EVERYDAY.UZ мухбири хабар қилди. Маълум бўлишича, жомбойлик...\n“Бу йил ҳам нархлар пасаяди” – UzAuto Motors автомобиллар нархи пасайишини маълум қилди\nUzAuto Motors компанияси автомобиллар нархи пасайишини маълум қилди. Бу ҳақда Дарё нашри хабар қилди. Нашрнинг ёзишича, компания бош...\nВидео: Режиссер Аҳад Қаюм Тошкентдаги кийимлар дўконида жанжал кўтарди\nИжтимоий тармоқларда навбатдаги можароли видео тарқалди. унинг “қаҳрамони” ҳар галгидек режиссер Аҳад Қаюм. Видеода режиссер кийимлар...\n“Мен ётоқхонада талабалар билан бир кун яшаб ҳамма ҳақиқатни билиб олдим”, – Абдуқодир Тошқулов\nМамлакатимизда талабалар билан боғлиқ бўлган иккита фожиали ҳолатдан сўнг олий таълим вазири уларнинг яшаш шароитини жиддий тарзда...\nЎзбекистон янгиликлари » Сиёсат » ДХХ коррупция билан боғлиқ бир нечта ҳолатларга чек қўйди


АҚИДА БИЛМАГАН ШАЙТОНГА ЭЛДИР — Zamaxshariy.uz\nАҚИДА БИЛМАГАН ШАЙТОНГА ЭЛДИР\nҲар бир инсоннинг имони, эътиқоди унинг бажараётган амали, ақидасининг софлигига боғлиқдир. Муқаддас ислом динимиз беш рукунга асосланган бўлиб, аввалгиси имон қолган тўрттасининг мақбул бўлишига асосдир. Айнан ана шу имон рукуни ақидага тегишли бўлиб, ҳар бир мўмин мусилмон киши уни яхши билмоғи лозим.\nАқида борасида эса хозирги пайтда дунёдаги барча мусулмонларнинг учдан икки қисми Мотуридий ақидасига, бир қисми Имом Ашъарий ақидасига амал қилади. Имом Аҳмад ривоят қилган ҳадисда: Расулуллоҳ саллаллоҳу алайҳи васаллам «Умматим 73 фирқага бўлинади, биттасидан ташқари барча фирқалар дўзахга киради», деганлар. Шунда саҳобаи киромлар: Ё Расулуллоҳ, нажот топадиган бу фирқаи ножия қайсидир!-дебсўрашганида, Пайғамбаримиз Муҳаммад салаллоҳу алайҳи васаллам: «Улар менинг ва саҳобаларимнинг йўлини тутганлар», деб жавоб бердилар. Саҳобалар давридан кейин соф исломий ақидани бузишга ҳаракат қилганлар, илмсиз бу ишга киришганлар ягона исломий эътиқоддан жуда кўп адашган тоифаларни юзага келтирдилар .\nАқида Исломнинг асоси бўлгани учун ҳам уни бузишга ҳаракатлар ҳар доим бўлиб келган. Хусусан катта саҳобийларнинг вақтларидаёқ ақидавий баҳслар олиб боришга мажбур бўлинган эди. Тобеинлар даврига келиб ҳолат янада жиддийлашди. Чунки бу пайтда мўътазилий, қадарий, хорижий каби кўплаб бузуқ ақидадаги тоифалар тарқалиб бўлган эди. Бундан ташқари динбузарлар ва диндан ўз мақсадида фойдаланишни мақсад қилганлар ҳам кўпайгандан кўпайган эди. Ана шундай оғир пайтларда соф Ислом ақидасини сақлаб қолиш учун ҳаракат қиладиган уламолар ўз вазифаларини муносиб бажардилар. Улар Аҳли сунна вал жамоа ақидасини муносиб ҳимоячилари бўлиб, бу йўлда жуда машаққатли ишларни бажардилар. Бу борада имом Ашъарий ва имом Мотуридий раҳимаҳумаллоҳларни алоҳида ажратиб кўрсатиш мумкин. Маълумки, дин мустаҳкам ақида устига қурилмас экан, унинг натижаси залолат, адашишдан бошқа нарса бўлмайди. Зеро, буюк бобомиз Сўфий Оллоёр: Ақида билмаган шайтона элдир, Агар минг йил амал деб қилса, елдир, деб таъкидлаганлар. Хулоса қилиб айтганда, ҳанафийликнинг бошқа мазҳаблардан фарқ қилиб турувчи асосий фазилати, унинг мўътадиллиги ва бошқа динлар билан ҳам муносабатида бағрикенглиги, ҳаётий эҳтиёжлар билан ҳамнафаслиги, тирикчилик ва тараққиёт заруратини чуқур идрок этиш бўлиб, Ўзбекистоннинг бугунги демократик тараққиёти йўлига ҳам ҳамоҳангдир. Аллоҳ таолога шукрлар айтамизки, бугунги кунда мусулмончилигимизни, эътиқодимизни соғлом қилишга, уни мукаммал ўрганишга имкониятлар мавжуд.\nМана Республикамизда кўплаб диний таълим муассасалари, жумладан, юртимизнинг кўплаб вилоятларида Ислом билим юртлари, Имом Бухорий номли Тошкент Ислом институти, 2 та аёл-қизлар таълим оладиган Ислом билим юртлари фаолият кўрсатиб турибди. Билмаганларимизни мўътабар, ҳурматли олимларимиздан сўраб, таълиф этган китобларини ўқиб ўрганишимиз даркор. Уларнинг сўзларига доим қулоқ тутишимиз ва ҳурматларини жойига қўйишимиз лозим. Барчамиз ниятимизни пок қилиб, динимиз, ватанимиз ва халқимизга манфаати тегадиган мусулмонлар бўлишга ҳаракат қилишимиз керак. Аллоҳ таоло барчамизни фирқаланишдан сақлаб, “Аҳли суннат вал-жамоат” да собитқадам қилсин!\nPrevious Post:ДЕҲҚОНЧИЛИК ФАЗИЛАТИ\nNext Post:ДИНДА ЧУҚУР КЕТИБ АДАШМАЙЛИК


13:40 / 15.12.2018 1978 pdf Ўқиш режими + -\nҒазаб руҳий разолатлардан бўлиб, кишилар орасида пайдо бўлган дарғазаблик ҳолати улар яшаётган жамиятда катта ёмонликларга сабаб бўлади ва бу нарса дўстлик алоқаларининг бузилишига олиб келади. Инсон ғазаби келган вақтда мувозанатини йўқотиб қўяди, нима қилаётганини англай олмайдиган ваҳшийга айланади. Ўзи ғазаб ҳолатида аҳмоқона иш қилаётган бўлса ҳам, ўзича обрўсини ҳимоя қилаётган ҳурматли одам бўлиб кўринади. Ҳеч шубҳа йўқки, бундай одам ўзига зарар қилади. Чунки ғазаб тажовузкорликнинг бошланишидир. Ва аксинча, ҳалимлик эса кучли ақл ва юқори диднинг аломатидир. Шунингдек, ғазабланиш вақтида инсон танасида рўй берадиган ўзгаришлар унинг саломатлиги учун зарарли эканлигини ҳозирги замон табобатчилиги тасдиқлаган. Шунинг учун ҳам Ислом Аллоҳнинг розилигига сазовор бўладиган тақводорларни «ғазабини ютадиганлар», дея таърифлаган:\n«Улар енгилликда ҳам, қийинчиликда ҳам нафақа қиладиганлар, аччиғини ютадиганлар ва одамларни афв қиладиганлардир. Аллоҳ яхшилик қилувчиларни севадир» (Оли Имрон сураси, 134-оят).\nҚуръон мусулмонларни ғазабни ичга ютишга буюриш билан кифояланиб қолмай, балки ғазабни қўзғатган айбдор шахснинг айбини кечиришга ҳам чақиради. Одатда, инсон ўзига душманлик қилинганда ёки обрўси тўкилганда ғазаби келади. Ғазаби келган пайтда нима қилиш кераклиги ҳақидаги Ислом таълимотлари олий даражадаги ахлоқий таълимотлар бўлиб, унга ҳар бир одам амал қилиши мумкин. Инсон ғазаби келган вақтда ҳукм чиқарса, инсофли ҳукм чиқара олмайди. Шунинг учун ҳам Аллоҳ таоло ғазабланган вақтда кечириб юбориш мусулмонларнинг яхши сифатларидан бири эканини таъкидлаган:\n«Ғазабланган вақтда кечириб юборадиганлар» (Шўро сураси, 37-оят).\nПайғамбаримиз соллаллоҳу алайҳи васаллам ўз иродасига эга бўлишни ва ғазаб келганда уни бошқара билишни қаҳрамонликнинг белгиларидан деб билганлар.\n«Расулуллоҳ соллаллоҳу алайҳи васаллам айтадилар: «Курашда йиқитган паҳлавон эмас, балки ғазаб келган вақтда ўзини идора қила оладиган киши паҳлавондир».\nАхлоқий тараққиётни кўзлаган ҳар бир киши ўз иродасини ўзига бўйсундиришга ҳаракат қилиши лозим.\n11:43 / 15.12.2018 2347\n12:02 / 15.12.2018 1456\n2036 11:15 / 22.01.2019\n882 11:00 / 16.06.2020\n1771 00:38 / 30.09.2018


23 январ 2022, Тошкент вақти: 21:09\nҚирғизистон президенти Алмазбек Атамбаев Ўзбекистон раҳбари Ислом Каримовнинг минтақада сув можароси урушга сабаб бўлиши мумкинлиги ҳақидаги огоҳлантирувига мана шундай жавоб берди.\nҚирғизистон уруш бўлмайди деб ҳисоблайди\nБугун, 12 сентябр куни Қирғизистон парламентида чиқиш қилган президент Алмазбек Атамбаевга депутат Қамчибек Ташиев мамлакатда сув урушига тайёргарлик қай даражада экани тўғрисида савол берди.\n- Яқинда Ўзбекистон президенти Марказий Осиё давлатлари ўртасида сув учун уруш бошланиши мумкинлиги ҳақида баёнот берди. Давлат сув урушига тайёрми? Нега биз бу масалани муҳокама қилмаяпмиз?-деди депутат Қамчибек Ташиев.\nПрезидент Алмазбек Атамбаев Ислом Каримов сув уруши ҳақидаги гапни мажозий маънода ишлатган деб ҳисоблашини ва минтақада уруш хавфи йўқлигини айтди.\n- Бундай хавф бизда мавжуд эмас. Мен Ўзбекистон президенти Ислом Каримов бу гапи билан қўшнилар тил топиша олиши керак деган ғояни илгари сурган деб ўйлайман, -деди Алмазбек Атамбаев.\nИслом Каримов Остонада Нурсултон Назарбоев билан учрашгач, минтақадаги сув муаммоси урушга сабаб бўлши мумкинлгини айтган эди.\nПрезидент Ислом Каримов 7 сентябр куни қозоғистонлик ҳамкасби Нурсултон Назарбоев билан учрашувдан сўнг Остонада ўтказилган матбуот анжуманида Тожикистондаги Роғун ГЭСи ва Қирғизистондаги Қамбарота ГЭСи қурилиши ҳақида гапирар экан: "Вазият шу даражада кескинлашиб кетиши мумкинки, бу ҳолат шунчаки диний қарама-қаршилик эмас, урушларни келтириб чиқариши мумкин", дея таъкидлаган эди.\nРоссия 2008 йилда Қирғизистон билан Қамбарота ГЭСини қуриш учун 1 миллиард 700 минг доллар маблағ ажратиш ҳақидаги шартномани имзолаган эди. Ўшанда бу маблағнинг 450 миллион доллари берилган.\nКремл 2009 йилда Қирғизистон - Россия алоқаларининг совуқлашгани муносабати билан ваъда қилинган кредитни беришни тўхтатган эди.\nАтамбаев: Каримов билан ҳам сўзлашаяпман\nАйни пайтда эса Россия Қирғизистонда гидроиншоотларни қуришдан манфаатдор эканини билдирмоқда.\nПрезидент Атамбаевнинг айтишича, мазкур масалада Ўзбекистон президенти билан ҳам сўзлашувлар олиб борилмоқда:\n-Биз Россия томонига “ГЭСлар улушининг 50 фоизи сизларга, 50 фоизи эса бизга тегишли. Ўзингизга қарашли 50 фоиз улушдан бир қисмини Қозоғистон ва Ўзбекистонга берсангизлар, ГЭСни иноқлик билан қуриб оламиз”, деб айтаяпмиз. Бу масалада мен Ислом Абдуғаниевич Каримов билан ҳам сўзлашаяпман, -деди Алмазбек Атамбаев.\nРоссия рози бўладими?\nПутин Россия Қирғизистондаги лойиҳалардан манфаатдор эканини билдирган.\nКузатувчилар Қирғизистон томонининг бу таклифи Кремл томонидан қабул қилинмайди, деб фикр билдирмоқдалар.\nЭкспертлар Россия Ўзбекистон қаршилик қилаётган лойиҳаларни қўллаб-қувватлаш орқали Кремл таъсир доирасидан ташқари сиёсат юритаётган Тошкентни жиловлашга ҳаракат қилаётир деб ҳисоблайдилар.\n- Москва бу билан Ўзбекистонга: ”Сен лойиҳаларга қарши чиқаётган эдинг, биз эса энди бу лойиҳаларни қўллаймиз”, демоқчи бўлаётир. Аммо Москва бу билан Ўзбекистонни ўз таъсир доирасига қайтара олишига ишониш қийин. Ўзбекистон Россияга қарши чиқиб, ғарб давлатлари ва Хитой билан яқинлашиш сиёсатини олиб боради, деб ўйлайман, -деди халқаро алоқалар бўйича бишкеклик эксперт Искандар Ўрмон.\nҚирғизистон Ташқи ишлар вазирлиги 12 сентябрда ёйинлаган баёнотда расмий Бишкек сув-энергетика заҳираларидан ҳамкорликда фойдаланиш масаласи бошқа давлатлар манфаатларини ҳисобга олган ҳолда конструктив диалог асосида ҳал қилиниши шарт деб ҳисоблаши билдирилган.\n“Қирғизистон бундан буён ҳам бу масалада халқаро ҳуқуқ меъёрларига амал қилади”, деди вазирлик расмийси Нуржигит Кадирбеков.\nМосква Қирғизистон орқали Тошкентни жиловламоқчими?


Туркия ва Арманистон муносабатларини нормаллаштириш учун йиғилиш ўтказди\nТуркия ва Арманистон 10 йил ичида илк музокараларини ўтказди\n15 Yanvar 13:31 Жаҳон\nАРМАНИСТОН МУЗОКАРАЛАР ТУРКИЯ ҲАМКОРЛИК\nТомонлар 10 йил ичида илк бор мамлакатлар ўртасидаги муносабатларни тартибга солиш масаласини муҳокама қилишди. Музокаралар давом этади.\nТуркия ва Арманистоннинг алоқаларни нормаллаштириш бўйича махсус вакилларининг биринчи учрашуви Москвада 1,5 соат давом этган. Томонлар буни ижобий ва конструктив деб атади. Бу ҳақда Анадолу хабар бермоқда.\nТуркия ва Арманистон ўртасида 1990-йиллардан бери дипломатик алоқалар мавжуд эмас. Россиядаги музокаралар ҳеч қачон ратификация қилинмаган 2009 йилги тинчлик битимидан кейин муносабатларни яхшилашга қаратилган биринчи уринишдир.\nТуркия ва Арманистон ташқи ишлар вазирликлари махсус вакиллар “нормаллаштириш жараёни бўйича дастлабки фикр алмашганини” маълум қилди. Музокараларнинг навбатдаги босқичи қачон бўлиб ўтиши кейинроқ маълум қилинади.\nБелгия 2025 йилда мамлакатдаги атом электр станцияларини ёпишга қарор қилди


ЎзА - Паррандачилик: имконият, имтиёз ва самара\nПаррандачиликни ривожлантириш орқали гўшт ва тухум маҳсулотларига бўлган эҳтиёж етарлича таъминланмоқда.\nБу саъй-ҳаракатлар аҳолини сифатли ва хавфсиз озиқ-овқат маҳсулотлари билан таъминлаш, ҳудудларнинг мавжуд табиий-иқтисодий ресурсларидан унумли фойдаланиш ва экспортни кенгайтиришга ҳам хизмат қилмоқда.\nТошкент вилояти Ўрта Чирчиқ туманидаги “Новобод наслли парранда” фермер хўжалиги 50 гектар майдонда парранда боқишга мўлжалланган цехни ташкил қилди.\nЯнги лойиҳага кўра, 2020-2021 йилларда ҳудуддаги ташландиқ ҳолга келиб қолган собиқ фабрика цехлари босқичма-босқич замонавий технологиялар асосида капитал реконструкция қилинмоқда, – дейди корхона раҳбари Рустам Саидов. – Ҳар бир босқичда 15 тадан цехлар ишга тушириляпти. Ҳозирги кунда 30 та цехга Хитойнинг “Big heardsman” корхонасининг технологиялари олиб келиниб ўрнатилди.\nУнинг қулайлиги тўлиқ автоматлаштирилган бўлиб, паррандага овқат ва сув беришдан ташқари цех ичидаги ҳароратни ҳам бир меъёрда бўлишини таъминлайди. Шунингдек, Венгрия давлатидан ROSS-308 наслчилик жўжаларини ҳам олиб келдик. Мақсадимиз туманда сифатли паррандачиликни ривожлантириш ва аҳоли бандлигини таъминлашдир.\nҲозирги кунда корхонада 96 нафар туман аҳолиси иш билан таъминланган бўлиб, қўшимча линиялар ишга тушиши билан ишчилар сони 160 нафарга етади.\nАйни кунларда 15 та цехнинг ҳар бирида 6 минг 500 тадан товуқ боқилиб, улардан инкубацион тухумлар олинмоқда. Шуннингдек, яна 15 та цехда зотли она товуқлар парваришланмоқда. Етиштирилган маҳсулотларни нафақат маҳаллий паррандачилик, жўжа етиштирувчи хўжаликларига балки, Россия, Қозоғистон, Тожикистон, Афғонистонга ҳам етказиб берилмоқда.\nРежа бўйича фермер хўжалигининг навбатдаги цехлари ишга туширилгач яна 330 минг бош наслли она товуқ боқилиб, 40 миллион донадан ортиқ инкубацион тухум ишлаб чиқарилади. Бу эса нафақат Марказий Осиёда балки, МДҲдаги энг катта наслчилик хўжаликларидан бири бўлади.


Ўзбекистон президентининг Туркманистонга давлат ташрифи чоғида ҳужжатлар пакети имзоланди ва Ислом Каримовга ёдгорлик очилади - Фарғона.Ру ахборот агентлиги\nЎзбекистон президентининг Туркманистонга давлат ташрифи чоғида ҳужжатлар пакети имзоланди ва Ислом Каримовга ёдгорлик очилади\n07.03.2017 06:37 msk\nАшхободда Ўзбекистон президенти Шавкат Мирзиёев ва Туркманистон президенти Қурбанқули Бердимухаммедов ўртасида ўтган музокаралар якуни бўйича икки томонлама ҳужжатлар пакети, хусусан, Туркманистон ва Ўзбекистон ўртасида Стратегик ҳамкорлик тўғрисидаги шартнома, 2018-2020 йилларга Иқтисодий ҳамкорлик тўғрисидаги шартнома, Темир йўл транспорти соҳасидаги ҳамкорликни ривожлантириш тўғрисидаги меморандум, ҳукуматлараро Маданий-гуманитар соҳада 2017-2019 йилларга ҳамкорлик дастури, Ташқи ишлар вазирликлари ўртасида 2017-2018 йилларга ҳамкорлик дастури имзоланди. Шунингдек, Дашогуз ва Хоразм вилоятлари ҳамда Бухоро ва Лебап вилоятлари ўртасидаги савдо-иқтисодий ва маданий-гуманитар соҳаларида ҳамкорлик тўғрисидаги битим имзоланди, дея хабар беради “Туркменистан сегодня”. Бундан ташқари, Туркманистон темир йўл транспорти ва Туркманистон қишлоқ ва сув хўжалиги вазирликлари ва “Туркменхимия” давлат концерни Ўзбекистоннинг қатор корхона ва ташкилотлари билан шартномалар туздилар.\nКеча Шавкат Мирзиёевнинг Туркманистонга давлат ташрифи бошланди. Президентнинг “Ўғузхон” (Огузхан) Сарой мажмуасида “яккама-якка” тартибда ўтган музокаралардан сўнг олий мақомдаги учрашув икки мамлакат расмий делегациялари иштирокида – кенгайтирилган таркибда давом этди.\nТашрифнинг биринчи куни давомида Туркманистон ва Ўзбекистон президентлари Ахалтеки отлари комплексини бориб кўрдилар, бу ерда олий мартабали меҳмонлар учун чопқир элита отлари ҳамда чавандоз йигитларнинг маҳорати намойиш этилди.\nИкки давлат раҳбарлари 7 март куни Ўзбекистонга чегарадош Лебап вилоятига борадилар ҳамда Туркменабад-Фарап темир йўл ва автомобиль кўприкларининг тантанали очилиш маросимида иштирок этадилар. Мирзиёев иштирокида Туркменабад шаҳрида (олдин Чоржоу деб аталган Лебап вилоятининг маъмурий маркази) Ўзбекистоннинг биринчи президенти Ислом Каримовга ёдгорлик очилиши маросими бўлиб ўтади, дея хабар беради Sputnik-Узбекистан.\nШу билан бирга, “Хроники Туркменистана”маълумотига кўра, сўнгги кунларда Туркманистон миграция хизматлари бошқармалари олдида катта навбатлар пайдо бўлиб қолди. Ўзбек миллатига мансуб туркманистонликлар Ўзбекистон билан чекланган визасиз тартиб қайта жорий этилиши мумкин, деган хабарлар таъсирида янги туркманистон паспортларини олишга интилиб қолдилар. Олдинроқ, 2013 йилгач чегараолди вилоятлар аҳолиси қўшни давлатнинг қўшни вилоятида уч кунгача бўлиши мумкин эди. Бироқ 2013 йилдан бошлаб чегараолди аҳолиси учун чегарадан ўтиш имконияти ёпиб қўйилди.


ЎзА - Оқработнинг тилёрар узумлари\nОқработнинг тилёрар узумлари\nҚашқадарё вилоятининг Қамаши туманидаги Оқработ қишлоғи ўзининг узумчилик соҳасидаги ютуқлари билан машҳур.\nҲудудда узумчилик билан шуғулланиб, даромад топаётган оилалар талайгина. Оқработлик Турдимурод бобо Раҳимов бундан 10 йил аввал 30 сотихлик томорқасига ток кўчатларини ўтқазган эди. Бугун бу ташаббус ўз мевасини бериб, боғ оиланинг асосий даромад манбаига айланган.\n– Қишлоғимизда узум етиштиришнинг ҳадисини олган боғбонлар кўп, - дейди Турдимурод бобо. – Мен ҳам уларга ҳавас қилиб, шу ишга қўл урган эдим. Дастлаб бироз қийналган бўлсам-да, тажрибали боғбонлар маслаҳатларига риоя қилиб, ток парваришини яхши ўзлаштирдим. Узумни узум қилишнинг ўзи бўлмайди, йил, ўн икки ой ўз фарзандимиз каби парваришлаймиз, меҳнатини ўз вақтида қиламиз.\nНатижада ҳосилни ҳам шунга яраша бўлаётир. 30 сотих томорқада 200 туп ток бор. Ҳар биридан йилига ўртача 60-70 килодан сара узум оламиз. Бу йил мижозларга узумнинг ҳар килосини сифатига қараб 7-8 минг сўмдан сотилаяпти. Ҳисоб-китобларга кўра мавсумда 80 миллиондан ортиқ даромад олишни режалаштираяпмиз.


«Kazinform» AЖ бошқаруви раиси тайинланди NUR-SULTAN.Kazinform - Қозоғистон Ахборот ва жамиятни ривожлантириш вазирининг 2021 йил 4 октябрдаги буйруғи билан Елдос Наширали «Kazinform» халқаро ахборот агентлиги» АЖ бошқаруви раиси этиб тайинланди.\nKazinform агентлиги раҳбари ҚР Ахборот ва жамиятни ривожлантириш вазири ўринбосари этиб тайинланди NUR-SULTAN. Kazinform - Қозоғистон Ҳукумати Қарорига биноан Асқар Куанишули Умаров Ахборот ва жамиятни ривожлантириш вазирининг ўринбосари этиб тайинланди.\nНикол Пашинян Арманистон Бош вазири этиб тайинланди EREVAN. Kazinform - Арманистон Президенти Армен Саркисян Никол Пашинянни мамлакат Бош вазири этиб тайинлаш ҳақидаги фармонга имзо чекди. Президент фармони конституциявий талабга асосланади, унга кўра парламентда кўпчилик томонидан кўрсатилган номзод Ҳукумат раҳбариэтиб тайинланади, деб хабар беради Kazinform махсус мухбири.\nМаулен Ашимбаев ҚР Парламенти Сенати спикери этиб сайланди NUR-SULTAN. Kazinform – ҚР Парламенти Сенати депутати Маулен Ашимбаев Сенат спикери этиб сайланди, дея хабар беради Kazinform Сенат матбуот хизматига таяниб.\nМаулен Ашимбаев Президент Администрацияси Раҳбарининг биринчи ўринбосари бўлди NUR-SULTAN. Kazinform – Давлатимиз раҳбари Фармонига биноан, Маулен Ашимбаев Қозоғистон Республикаси Президенти Администрацияси Раҳбарининг биринчи ўринбосари лавозимига тайинланди. Бу ҳақда Ақорда матбуот хизмати хабар қилди.


Фарғонада ери олиб қўйилишидан норози фуқаро Халқ қабулхонаси олдида ... - UzNews.uz\n13 марта, 09:29 715 0\nФарғонада ери олиб қўйилишидан норози фуқаро Халқ қабулхонаси олдида томирларини кесишга уринди — видео\nИжтимоий тармоқларда тарқалган видеога расмий баёнот берилди. Ҳолатга унинг узумчиликка мўлжалланган ер майдонига бўлган эгалик ҳуқуқи туман ҳокими томонидан бекор қилиниши сабаб бўлгани айтилмоқда.\nИжтимоий тармоқларда Олтиариқ тумани Халқ қабулхонаси биноси олдида узумчилик учун ажратилган ер майдонининг олиб қўйилаётганини айтган мазкур туманда яшовчи фуқаро М.Б.нинг қўл томирларини ўткир тиғли жисм (лезвия) билан кесишга уринганлиги акс этган видеотасвирлар тарқалди.\nФарғона вилояти ҳокимлиги Матбуот хизмати Олтиариқ тумани Халқ қабулхонаси биноси олдида 2021 йил 11 март куни содир бўлган ҳолат юзасидан расмий баёнот берди.\nҲокимликка кўра, фуқаро М.Б. ҳақиқатан ҳам 11 март куни Олтиариқдаги туман Халқ қабулхонаси биноси олдида ўз қўл томирларига жароҳат етказишга уринган, бироқ туман ИИБ ходимларининг тезкор ҳаракатлари сабаб М. Бердалиевнинг ҳаракатлари охирига етмаган. У тиббиёт бирлашмасига олиб борилган ва унга биринчи ёрдам кўрсатилган. Айни вақтда эса соғлиғи ва ҳолати яхши.\nМазкур ҳолат юзасидан вилоят ҳокимлиги, вилоят Халқ қабулхонаси, халқ депутатлари вилоят Кенгаши, вилоят прокуратураси ва вилоят ИИБ томонидан ўрганиш олиб бориш учун ишчи гуруҳ тузилган.\n“Ишчи гуруҳ фуқарога узумчилик учун ер майдони ажратилиши, бу бўйича туман ҳокими қарорини бекор қилиниши билан боғлиқ ҳолатларни, фуқаро М.Б.ни бундай хатти-ҳаракат қилишга мажбурлаган сабабларни жойида ўрганиб чиқади. Ўрганиш натижалари юзасидан тез кунда қўшимча маълумот эълон қилинади”, дейилади ҳокимлик баёнотида.


Қудратилло чемпионлик жангига қизғин тайёрланмоқда (фото ва видео)\n9 март, 2017, 11:25 811\nПрофессионал рингда рақибларини кетма-кет мағлуб этаётган нокаутчи боксчимиз Қудратилло Абдуқаҳҳоров (10-0-0, 7 КО) фаолиятидаги энг муҳим жангга тайёргарлик кўрмоқда.\nИстеъдодли боксчимиз 25 март куни Сингапурда ташкил этиладиган профессионал бокс кечасининг асосий жангида зимбабвелик Африка чемпиони Чарльз Манючига қарши рингга кўтарилади.\n12 раундлик қилиб белгиланган бўлажак жангда Қудратилло Абдуқаҳҳоров африкалик рақиби - Чарльз Манючи эгаллаб турган WBC Silver – кумуш камарига даъвогар сифатида рингга чиқади.\nМана энди Қудратилло жаҳон миқёсидаги камар учун рингга чиқади.\nҚудратилло Абдуқаҳҳоровнинг мураббийи Илгар Алиев бўлажак рақибнинг ўта кучли боксчи эканини таъкидлади. Айни пайтда Қудратилло Филиппинда бўлажак беллашувга пухта тайёргарлик кўрмоқда.\nМашғулот жараёнидан олинган видеолавҳа билан қуйида танишишингиз мумкин.


Конте: «Интер» дадил ўйнади ва режани давом эттирди»\n«Интер» бош мураббийи Антонио Конте Европа Лигаси яримфиналидан ўрин олган «Шахтёр»га (5:0) қарши ўйиндан сўнг ўз фикрлари билан ўртоқлашди.\n«Кучли жамоани мағлуб этиб финалга чиқдик, деб ўйлайман. «Шахтёр»да иқтидорли ўйинчилар бор, аммо биз уларни тўхтатишга муваффақ бўлдик. «Интер» дадил ўйнади ва режани давом эттирди. Барча футболчилар мақтовга лойиқ. Бу супер ўйин бўлди.\n«Севилья» жуда катта тажрибага эга. Аммо биз ҳам иштиёқмандмиз. «Интер» мухлисларини хурсанд қилишимиз керак. Улар юракдан ўйнаган бу йигитлар билан фахрланишади. Майдонни афсусланмасдан тарк этдик. Ҳар бир футболчи ўзининг бор кучини берди, қўлидан келганини қилди. Финалда ҳам шундай бўлади, деб ўйлайман. Агар ютқазсак, демак, рақиб кучли ҳисобланади», – дея Контенинг сўзларини келтиради Sky Sport Italia.\nМаълумот ўрнида, «Интер» финалда 21 август куни «Севилья» билан баҳс юритади.


ЖЧ-2022 саралашидаги рақибимиз Саудия Арабистони Ғарбий Осиё чемпионатида Баҳрайн билан дуранг ўйнади\n8 август, 2019, 11:04 294\nТеглар:Ироқ | ЖЧ-2022 | Саудия Арабистони\nИроқда Ғарбий Осиё чемпионати давом этмоқда\nБиласиз, келаси ойдан эътиборан Жаҳон чемпионати-2022 иккинчи саралаш босқичи старт олади.\nЎзбекистон миллий терма жамоаси иккинчи саралаш босқичининг “D” гуруҳидан ўрин олган бўлиб, терма жамоамизга бу босқичда Саудия Арабистони, Фаластин, Яман ҳамда Сингапур термалари рақиблик қилади.\nҚайд этиш жоиз, айни пайтда Ироқда Ғарбий Осиё Футбол Федерацияси томонидан ўтказиладиган минтақа чемпионати бўлиб ўтмоқда. Унда Саудия Арабистони, Фаластин ва Яман терма жамоалари иштирок этмоқда.\nСаудия Арабистони мусобақада у қадар яхши старт ола билмади. Илк турда Қувайтга мағлуб бўлган саудияликлар 2-турда Баҳрайн билан 0:0 ҳисобида дуранг ўйнади. Жамоа “B” гуруҳида 3-ўринни эгаллаб турибди.\n“А” гуруҳидан ўрин олган Фаластин терма жамоаси ортда қолган турда Ливан билан 0:0 ҳисобида дуранг ўйнади. Яман ҳам Сурия билан дуранг ўйнади. Учрашувда 1:1 ҳисоби қайд этилди. Фаластин гуруҳда 3-ўринда бораётган бўлса, Яман 5-поғонадан жой олган.\nЖЧ-2022 саралашидаги рақибларимизга қайси футболчимиз энг кўп гол урган?


Чоп этилган: 26.05.2014\nБугун турли ёт оқим ва секталар ёшлар онгию қалбини эгаллаш учун кураш олиб боришяпти. Ана шундай зарарли оқимлардан бири “сатаначилик” ёки "шайтончилик” (“сатанизм”) тарафдорларидир. “Шайтончилик” ўн тўққизинчи асрнинг саксонинчи…\nЧоп этилган: 03.05.2014\nСарвари олам Пайғамбаримиз с.а.в 40 ёшга тўлганларида, Ҳиро ғорида, Аллоҳ таоло ўзининг энг охирги ва мукаммал динини инсониятга жўнатишининг бошланиши ўлароқ олган энг биринчи буйруқлари “ЎҚИ” деган сўз бўлди. Сўнгра чексиз илм ва ҳикмат…\n“Олижаноб ва муносиб Ислом? Марказий Осиёга назар солинг”\nЧоп этилган: 01.03.2014\nАмерикалик олим Фредерик Стар The New York Times газетасида Ислом динининг аслида ҳақиқий марказларидан бири бўлган бошқа бир минатақа — Ипак йўли бўйлаб жойлашган Марказий Осиё мамлакатлари ҳақида фикрларини билдириб ўтди. Қуйида олимнинг…\nЧоп этилган: 12.01.2014\n"Кечқурун сайр қилиб юрсам, маҳалламиздаги кўпқаватли уйлардан бирида яшайдиган хотин, тарихга қизиқишимдан хабар топган шекилли, бу борада қандай китоб керак бўлса, бажонидил ёрдам беришини айтиб, манзили ёзилган қоғозини берди. Эртасига…\nАсорати оғир касаллик\nЧоп этилган: 03.01.2014\n* Жаҳон соғлиқни сақлаш ташкилоти маълумотига кўра, дунё аҳолисининг қирқ фоиз аҳолиси анемия (камқонлик хасталиги)дан азият чекади. Етмиш беш фоиз ҳолатда хасталик темир танқислиги туфайли юзага келган.\n* Жаҳоннинг икки юздан ортиқ…\nЧоп этилган: 22.12.2013\nМустабид тузум қулагач, турфа ажнабий моллар бозорларни забт этганидек, советча ноғорани эшитавериб чарчаган инсоннинг қулоғи, мияси, кўнглини эгаллаш учун ҳам турли қараш ва фикрлар хуружи бошланди. Жумладан,…\nЧоп этилган: 11.12.2013\nМусулмонларга қарши йўналтирилган илк миссионерлик ҳаракатларига милодий VIII асрдаёқ дуч келиш мумкин. Турли ғарб манбаларида Андалусия подшоҳи Абдулазиз (713-716)ни насроний қилишга хотини Эгинола урингани айтилади. Бу аёл ғарблик илк…\nСоғлом яшаш сирлари\nЧоп этилган: 01.12.2013\nИнсон қанча умр кўриши мумкин? Бу саволга биз мусулмонлар одатда: «Аллоҳ қанча умр берган бўлса, шунча яшайди», деб жавоб қайтарамиз. Ва бу жавобимиз тўғридир. Лекин у муддат яширилгани учун одамлар азалдан узоқ яшашни орзу қилишган, шунга…\nЧоп этилган: 10.11.2013\n“Стратегия России” журналида иқтисод фанлари номзоди Людмила Смирнованинг “Уруш очиш вақти етди...” номли мақоласи чоп этилди. Мақола муаллифи Русиядаги нуфусий фожиа (туғилиш кескин камайиб кетиши)нинг бош сабабчиси бўлган маст қилувчи…\nЧоп этилган: 09.09.2013\nҲаёт Аллоҳ таолонинг бандаларига берган энг улуғ неъмати ва қимматли омонатидир. Аллоҳнинг бу фазлу карами учун одам қанчалик шукроналар қилиши лозим бўлса, омонат ўлароқ унинг муҳофазаси учун Рабби олдида шунчалик жавобгар ҳамдир.\n4-саҳифа. Жами 6 саҳифа


Finance.uz - «Ravon» – Украина автомобиль осмонидаги янги юлдуз»\n«Ravon» – Украина автомобиль осмонидаги янги юлдуз»\nУкраина халқаро авиалинияларининг расмий Panorama нашри саҳифасида ана шундай сарлавҳали мақола чоп этилди, дея хабар беради «Жаҳон» АА. У Ўзбекистоннинг «Ravon» русумли бренди Украина автомобиль бозорида қўлга киритган мислсиз муваффақияти билан ўқувчиларни таништиради.\nНашрда таъкидланишича, атиги бир ярим йил ичида ўзбек модели Украина автомобиль бозорида энг оммабоп автомобиллардан бирига айланди. Қайд этилганидек, «Ravon» биринчи маротаба Украинада 2016 йилнинг август ойида тақдим этилган бўлса, саноқли ойлар ичида А русумидаги R2 модели сотувдаги етакчига айланди.\n2017 йил мартида эса R4 моделини тақдим этгани ҳолда ўзбек бренди бозордаги ўз ўрнини янада мустаҳкамлади – ярим йил ичида B-High русумидаги энг оммабоп автомобиллардан бири бўлиб қолди.\nМақолада, шунингдек, «АИГ Автоконсалтинг» компаниясига оид маълумотлар ҳам ўз ифодасини топган. Унга мувофиқ, Украинада сотиладиган автомобилларнинг энг юқори ўнталиги қаторидан жой олган «Ravon» Mercedes-Benz, Audi, Suzuki, Peugeot, Citroёn каби моделларини ортда қолдирган. Бунинг натижаси ўлароқ, бугунги кунда Ravon R2 ўз русумидаги автомобилларнинг етакчиси сифатида «Украинада йил автомобили – 2018» унвонига даъвогарлик қилмоқда.


Cана : 12-07-2018 / Саломатлик / кўрилди: 268\nКўпгина аёлларнинг "чой кишини қаритади ва хотирани сусайтиради”, деган "ваҳимали” фаразлари бор. Аммо бу қўрқувлар ўринсиз. Чунки чой инсонни ёшартириш хусусиятига эга. Юрак-қон томир тизими ишини яхшилаб, мия фаолиятини анализ қилиш хусусиятига ҳам эга. Шунинг учун у киши хотирасини теранлаштириб, фикрлаш доирасини яхшилайди.\n"Чойни аччиқ қилиб дамлаб ичсам, бош оғриғим қолади”, деб ўйлаган кишилар қаттиқ янглишади. Ундан фақат тишлар зарарланиб, суякда фтор тўпланиб қолади, бу эса уларнинг мўртлашишига олиб келади. Натижада, сал ножўя ҳаракатдан ҳам киши суякларига дарз кетиши мумкин.


ZAMIN.UZ / Дунё / 28 Ноябр 2015 года383\nФедерал автомобиль йўлларидан фойдаланганлик учун тўлов киритилишига норози бўлган петербурглик узоқ масофага қатновчи юк автомобиль ҳайдовчилари «Москвага сафар уюштиришга қарор қилди». Бу ҳақда ҳайдовчилар вакили Александр Химане берган маълумотларга асосланиб, «Meduza» хабар бермоқда. Петербурглик ҳайдовчилар Москвага 2015 йил 30 декабрь куни кириб келиш ниятида. Шу куни Россия пойтахтига доғистонлик юк автомобиль ҳайдовчилари ҳам етиб келмоқчи. Транспорт вазири билан учрашув Санкт-Петербургнинг Москва тумани маъмурий биносида бўлиб ўтди. Учрашув олдидан бино олдига маҳбуслар автомашинаси олиб келинди, ҳайдовчиларни махсус бўлинма ходимлари назорат қилиб турди. Эслатиб ўтамиз, Санкт-Петербургда узоқ масофага қатновчи ҳайдовчилар юк автомобилларининг Федерал трассада қатнаши учун тўланадиган тўловга қарши норозилик акцияси давомида автомобиль шиналарини ёққан эди. Манба: Daryo.uz


Пандемия миллионлаб кишиларни гўшт истеъмолидан воз кечишга мажбур (...)\nПандемия миллионлаб кишиларни гўшт истеъмолидан воз кечишга мажбур қилмоқда\nГўшт истеъмоли 2020 йилда коронавирус пандемияси туфайли аҳоли жон бошига қарийб 3 фоизга камайиши мумкин. "Bloomberg" нашри БМТ маълумотларига таяниб ёзишича, бу 2011 йилдан бу ёғига энг паст кўрсаткичдир.\nТаҳлилчилар ушбу маҳсулотга бўлган умумий талаб пасайишини тахмин қилишмоқда. Масалан, АҚШда гўшт истеъмоли инқироздан олдинги даражага, ҳеч бўлмаганда 2025 йилгача қайтмаслиги мумкин. Ушбу тенденция туфайли пандемия даврида дунё бўйлаб миллионлаб аҳоли гўштдан воз кечишга мажбур бўлади.\nПандемия таъсирида кўплаб мамлакатларда ресторанлар ёпилиши ҳам талабга кучли зарба берди. Дунёда умумий истеъмолнинг чорак улушини ташкил этадиган Хитойда коронавирус авж олгач, гўшт маҳсулотларига ишонч ҳам камайган. Ишлаб чиқаришдаги узилиш нарх кўтарилишига олиб келадиган таъминот билан боғлиқ муаммоларни келтириб чиқармоқда.\nЯна бир мисол: АҚШда гўшт оддий америкаликлар учун қимматлик қиляпти ва бойлар истеъмол қиладиган маҳсулотга айланиб улгурди. COVID-19 кенг тарқалиши туфайли мамлакатда гўштни қайта ишлаш ҳажми пасайиб кетган.


Ўзбекистонда туризм бўйича янги институтлар ташкил этилади\nЎзбекистонда туризм бўйича янги институтлар ташкил...\n03.01.2018 12:37 0 760\nФото: «Shanghai Street Stories»\nТуризмни ривожлантириш давлат қўмитаси «Tourism brand Ambassador of Uzbekistan» (Ўзбекистоннинг туризм бўйича элчилари) институтини ташкил этиш масаласини кўриб чиқмоқда.\nЎзбекистон Президенти Шавкат Мирзиёев топшириғи билан ички ва ташқи туризмга оид тадбирлар режаси ишлаб чиқиляпти. Шунингдек, Ўзбекистоннинг сайёҳлик бренди ва ҳудудларнинг сайёҳлик суб-брендлари тузилади.\nБунинг учун бир қатор янги институтлар, жумладан, туризм соҳасида «Миллий PR-марказ», чет элларда «туризм элчилари» институтлари ташкил этилади. Туризм элчилари сифатида хорижий мамлакатларда ном қозонган сиёсий, маданий, спорт ва ишбилармон доира вакиллари тайинланиши кутиляпти.\nЎзбекистон Шавкат Мирзиёев туризм


The Wall Street Journal халқаро инвесторлар орасида сўмдаги ўзбек облигацияларига бўлган талабни келтириб чиқарган сабабларни айтиб ўтди\nГлавнаяМедиацентрЯнгилик ва воқеаларThe Wall Street Journal халқаро инвесторлар орасида сўмдаги ўзбек облигацияларига бўлган талабни келтириб чиқарган сабабларни айтиб ўтди\nДекабр ойи бошида Ўзбекистон 2 триллион сўмга тенг уч йиллик облигацияларни йилига 14,5 фоиз ставкадан сотди. Бу 555 миллион долларига тенг 10 йиллик облигациялар билан бирга йилига 3,7 фоизда амалга оширилди. Облигациялар халқаро инвесторлар орасида юқори талабни келтириб чиқарди, деб ёзади The Wall Street Journal.\nЖумладан, JP Morgan иқтисодчиси Стефан Вайлер сўмдаги ўзбек облигацияларига қизиқиш пайдо бўлишининг бир неча сабабларини айтиб ўтди.\n“Аксарият халқаро инвесторлар учун янги ва номаълум бўлган валюта учун сўмдаги облигацияларга талабнинг юқорилиги ноодатий ҳолдир. Ғоя шундан иборатки, у ерда маҳаллий валюта бозорини очишга ёрдам беришдир. Аммо бу битимлар бозорлар етарлича қизғин бўлгандагина амалга оширилади”,– дейди Вайлер.\nDealogic маълумотларига кўра, ривожланаётган бозорлар ҳукуматлари ва компаниялари бу йил халқаро облигациялар бозорларида рекорд миқдоридаги –ҳукуматлар учун 250 миллиард доллар ва компаниялар учун 260 миллиард доллардан ортиқ маблағларни қўлга киритдилар. Булар асосан доллар ёки евро каби валюталардир. Аммо ҳукуматлар декабр ойининг ўрталарига қадар йилига қарийб 30 миллиард долларни ташкил этадиган маҳаллий валютадаги рекорд мабағларни олди. У ўзбек битими билан бир қаторда Чили песоси, Доминикан песоси, Хорватия кунаси ва Саудия Арабистони риалидаги йирик битимларни ўз ичига олган.\nЖорий йил бошида Covid инқирози келтириб чиқарган жаҳон бозоридаги нотекислик пайтида капиталнинг кучли чиқишидан кейин, сармоядорларнинг ривожланаётган бозорларга “иштаҳаси” сўнгги ҳафталарда қайтди. Capital Economics маълумотларига кўра ривожланаётган бозорлардаги облигациялар ва акцияларнинг ойлик оқими, жумладан Индонезия, Ҳиндистон, Жанубий Корея, Таиланд ва Мексикани декабр ойи бошида қарийб 30 миллиард долларни ташкил этган етти йиллик энг юқори кўрсаткичга эришди. Март ойининг охирида жаҳон бозоридаги соф чиқиш деярли 50 миллиард долларга етди.\nКўплаб ривожланаётган бозорларда анча юқори фойда ва молиявий назорат туфайли инвесторларнинг қизиқиши ортиб бормоқда.\n“Бозор иқтисодиёти шаклланаётган кўплаб ривожланаётган мамлакатлар, айниқса, Осиёда, илгаригидек, тикланиш лидерлари бўлади. Аммо уларнинг саноат ва экспорт хусусияти эмас, балки вирусни назорат остида ушлаб туришлари ҳам муҳим», – дейди Capital Economics ривожланаётган бозорлар бўйича бош иқтисодчиси Уилям Жексон.\nҚайд этилишича, март ва апрел ойларида Covid-19 бозорларни забт этган вақтда ривожланаётган бозорлар ўзларининг кескин тебранишлари билан танилган ва улар энг кўп зарар кўрганлар қаторига кирган.\nPictet Asset Management компаниясининг ривожланаётган бозорлар маҳаллий валютадаги қарз мажбуриятлари бўйича бўлими раҳбари Алпер Готсернинг сўзларига кўра, бу бозорлар аслида ҳаддан ташқари қизиб кетмайди. Булардан бири сифатида шуни мисол қилиш мумкинки, кўпгина мамлакатларда узоқ муддатли облигациялар қисқа муддатли облигацияларга қараганда кўпроқ даромад келтиради ва шу билан улар инфляциядан юқори ставкаларни таклиф қилишади.\nУнинг сўзларига кўра, кўплаб ривожланаётган бозорларда қаттиқ ва маҳаллий валютадаги облигацияларнинг хорижий улуши сўнгги ўн йилдаги энг паст даражага яқинлашмоқда.\nМатериал Хорижий инвестицияларни жалб этиш агентлиги томонидан ўзбек тилига таржима қилинди.


6 йил аввал 1296 siyrat.uz\nИбн Исҳоқ: Менга Зайд ибн Собит оиласининг озод қилган қули ибн Аббоснинг мавлоси Икримадан ёки Саид ибн Жубайрдан ёки ибн Аббосдан ривоят қилиб айтдики: «Марсад ва Осимлар ичида бўлган гуруҳ ар-Ражиъ деган жойда хиёнатга учраганда, мунофиқлар: «Анави алданиб ҳалок бўлганларнинг ҳолига вой! На ўз оилаларининг олдида қолишди ва на дўстларининг элчилигини амалга оширишди!» – дейишди. Шунда Аллоҳ таоло мунофиқларнинг гаплари ва ўша гуруҳга етган яхшилик хусусида оят нозил қилиб, деди: «Oдaмлaр oрaсидa шундaй кимсaлaр бoрки, дунё ҳaёти тўғрисидaги гaпи сизгa қизиқaрли бўлaди». Чунки у сизга тилида мусулмонлигини изҳор қилади. «Дилидaги «Иймoни»гa Aллoҳни гувoҳ қилaди, вaҳoлaнки,» у тилида айтаётганига терсдир «ўзи (Ислoмгa) душмaнлaрнинг aшaддийсидир».\nИбн Исҳоқ: Аллоҳ таоло: «(Oлдингиздaн) кeтгaнидa Ердa фитнa-фaсoд, экин вa нaслни ҳaлoк қилиш ишлaри билaн юрaди. Aллoҳ эсa фaсoдни (бузғунчиликни) ёқтирмaйди. Унгa «Aллoҳдaн қўрққин» – дейилсa, ғурури уни гунoҳ ишлaргa ундaйди. Унгa фaқaт жaҳaннaм бaс кeлур. Нaқaдaр мудҳиш жoй у! Oдaмлaр oрaсидa Aллoҳнинг рoзилигини истaб, жoнини бeрaдигaни ҳaм бoр. Aллoҳ бaндaлaргa мeҳрибoндир».\nИбн исҳоқ: Бу хусусда айтилган шеърлар ичида Ҳубайбни осмоқчи бўлишганида, у айтган шеър ҳам бор.\nИбн ҳишом: Баъзи аҳли илм кишилар ушбу шеърни Ҳубайб айтганини инкор қилишади.\nАтрофимда кишилар ҳар тарафдан тўпланди.\nБир-бирларин гижгижлашиб ҳар қаёқдан келишди.\nУларнинг ҳар бири адоват изҳор этди,\nҚўлларим боғлиқ экан, мендан нафрат қилишди.\nАёлларин, болаларин бир ерга жам қилишиб,\nМени баланд дархтга осмоқ учун келтиришди.\nАллоҳгадир шикоятим, ғариблигим, ғамгинлигим!\nЎлимимни кўриш учун, кўринг халқнинг қизиқишин!\nИсталгани қилинсин учун сабр берди Арш Соҳиби,\nПора қилдилар этим, кетди менинг умидим.\nБу иш Аллоҳ йўлидадир, У Зот агар истаса,\nМуборак қилур, албат, пораланган аъзоларни ҳам.\nТаклиф қилишди менга ўлим олдида куфрни,\nЙиғлади икки кўзим кўз ёшларин тўкмасдан.\nЎлимдан мен қўрқмайман, зеро фонийман.\nВалекин қўрқяапман олов иссиғидан.\nМусулмон бўлиб ўлсам, фарқи йўқ менинг учун,\nАллоҳ йўлида ўлимим қаерларда келиши.\nЯлинмайман душманга, кўрсатмайман қўрқувни,\nЗеро айни вақтда қайтяпман Аллоҳга!\nҲассон ибн Собит Ҳубайбга марсия ёзган:\nКўзларингга не бўлди ёши тўхтамас,\nСизмоқда кўкракка мисоли марварид,\nХубайбга йиғламоқда кўзлар, йигитлар йигити,\nДуч келганда довюрак, тадбирлидир, билурлар.\nБоргин Хубайб, Аллоҳ сени яхшилик-ла мукофотласин!\nАбадий жаннат, дўстлар ичра, ҳурлар ёнида.\nНима деяпсиз, гар Пайғамбар сизларга деса,\nИтоаткор фаришталар уфқда экан.\nНега Аллоҳ шаҳидин ўлдирдингиз, бир киши учунми?\nКи золим у, ўлкалар ва ўртоқлар ичра фасод тарқатган.\nҲассон ибн Собит Ҳубайбга айтган яна бир марсиясида деди:\nЭй кўз, тўк кўз ёшинг саховат-ла,\nЙиғла Ҳубайбга йигитларга қўшиб, қайтмайди энди у.\nМавқейи ансорлар ичра бўлган, лочин эди,\nТуғилишдан олийжаноб, покиза, аралаш эмас.\nТўлқинланди кўзим, ёшининг нуқсонига қарамай,\nЁғоч ходасига кўтарилди дейилганда.\nЭй эрта тонгда мақсади сари йўлга тушган чавандоз!\nЕтказиб қўй ўзинг билан ёлғони йўқ азоб ваъдасин,\nБани Куҳайбагаки, уруш ўзининг тахир сутин соғувчига отди.\nУрушда Бани Нажжор шерлари бор, улар олдида,\nУлкан қўшин ичида учли юздузлар.\nИбн Ҳишом: Шеър илмини биладиган баъзи кишилар мазкур икки шеърни Ҳассон айтганини инкор қилишади.\nҲубайбни ўлдириш учун йиғилганлар


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари 8 октябрь куни Ўзбекистонда қандай об-ҳаво кузатилади?\t15:12, 07 октябрь 2016\tРеспублика Гидрометеорология марказининг хабар беришича, 8 октябрь куни Тошкентда ҳаво бироз булутли бўлади, вақти-вақти билан ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 10-12, кундузи 25-27 даража иссиқ бўлади. Қорақалпоғистон Республикаси ва Хоразм вилоятида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 9-14, кундузи 22-27 даража иссиқ бўлади.\nБухоро ва Навоий вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 10-15, кундузи 22-27 даража иссиқ бўлади. Тошкент, Самарқанд, Жиззах ва Сирдарё вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 8-13, кундузи 22-27 даража иссиқ бўлади. Қашқадарё ва Сурхондарё вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 11-16, кундузи 24-29 даража иссиқ бўлади. Андижон, Наманган ва Фарғона вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 8-13, кундузи 20-25 даража иссиқ бўлади. Республикамизнинг тоғли ҳудудларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 3-8, кундузи 15-20 даража илиқ бўлади.


Ўзбекистонда коронавирусдан тузалганлар сони 1100дан ошди\nСоғлиқни сақлаш вазирлиги Тошкент шаҳридаги тиббиёт муассасаларида яна 7 бемор коронавирусдан соғайгани тўғрисида маълум қилди. Эндиликда Ўзбекистонда ушбу касалликдан тузалганлар сони 1100дан ошган.\n«Тошкент тиббиёт академияси кўп тармоқли клиникасидан 6 нафар, шаҳар 3-сонли туғруқ мажмуасидан 1 нафар бемор, жами 7 нафар бемор бутунлай соғайди. Улар Соғлиқни сақлаш вазирлиги масъуллари иштирокида Республика ихтисослаштирилган терапия ва тиббий реабилитация илмий-амалий тиббиёт марказига кузатилди.\nТошкент тиббиёт академияси кўп тармоқли клиникасида соғайганларнинг 3 нафари Тошкент шаҳридан, Бухоро, Андижон ва Тошкент вилоятларидан 1 нафардан. Уларнинг 2 нафари Россиядан, 1 нафари Туркиядан келган ва карантинга олинган. Касаллик аниқлангач, ихтисослашган тиббий ёрдам кўрсатиш мақсадида мазкур клиникага ётқизилган. Қолган 3 нафари эса коронавирус инфекциясига чалинганлар билан мулоқотда бўлиб, касалликни юқтириб олган. Уларнинг 3 нафари эркак, 3 нафари аёл бўлиб, энг ёши каттаси 54 ёшда бўлса, энг ёши кичиги 20 ёшда.\nШаҳар 3-сонли туғруқ мажмуасида тузалган 29 ёшли ҳомиладор аёл Тошкент шаҳридан бўлиб, жорий йил 26 март куни Туркиядан чартер рейс билан келган ва карантинга олинган. Касаллик аниқлангач, мазкур туғруқ мажмуасига ётқизилган. Сўнгги текширувлар унда инфекция йўқлигини кўрсатди, ҳомиласи эса ривожланиш босқичида», дейилади Соғлиқни сақлаш вазирлиги Жамоатчилик билан алоқалар бўлими хабарида.\nҲомиладор ёки туққан аёллар коронавирусга гумон қилинганда қандай йўл тутилади? ССВ вакили жавоб берди\nТошкент шаҳрида шу пайтга қадар 350 нафар бемор соғайган бўлса, эндиликда улар 357 нафарга етди.\n30 апрель ҳолатига кўра, Ўзбекистонда коронавирусдан зарарланиш ҳолатлари сони 2017тага етган, шундан 9 бемор вафот этган, жами 1103 киши тузалган, айни вақтда 905 киши шифохоналарда қолмоқда.


Президент: «Молиянинг аввалги раҳбарларини ҳайдадим, лекин...\n22.12.2017 18:15 0 96\nБугун бўлиб ўтган йиғилишда Президент Шавкат Мирзиёев бир қатор масалаларни танқидий таҳлил қилди. Хусусан, Молия вазири Жамшид Қўчқоровга ҳам бир неча муҳим вазифалар топширилди.\nПрезидент молия тизими ҳақида гапирар экан, эскича фикрлайдиган одамлар ҳамон тизимда мавжуд экани ва тезроқ улардан халос бўлиш лозимлигини таъкидлади.\n— Ўртоқ Қўчқоров — янги вазир, бироқ пастда эски «каламуш»дан қолганлар ўтирибди. Уларни йўқ қилмагунча мен бу одам билан ишламайман. Кеча айтдим: Сенга 10 кун муҳлат, ҳаммасини ҳайдайсан, бирортаси қолмаслиги керак! Менга тажриба керак эмас, қайси миллатдан бўлишидан қатъий назар миллатни севадиган, шу мамлакатни севадиган одам керак менга, — деди Ўзбекистон раҳбари.\nМен молиянинг аввалги, 15-20 йил унга раҳбарлик қилган, унинг «м» ҳарфини ҳам тушунмаган баландпарвоз одамларини ишдан ҳайдаб юбордим. Фақат раҳбарларини ҳайдадим, лекин қўпол бўлса-да айтаман — пастдаги «каламуш»лари ҳали ҳам ўтирибди.\nЭслатиб ўтамиз, мустақил Ўзбекистон тарихида Президент илк марта телевидение орқали халққа мурожаат қилди. Мазкур жараён «O‘zbekiston-24» телеканали ва Президентнинг «Фейсбук»даги расмий саҳифаси орқали тўғридан-тўғри намойиш этилди.\nШавкат Мирзиёев Жамшид Қўчқоров молия вазирлиги «каламушлар»


"Яшил иқтисодиёт" концепцияси қандай бажарилмоқда?\nЖанубий Қозоғистон вилоятида “Яшил иқтисодиёт” концепциясини амалга татбиқ этиш мақсадида асосий етти вазифа белгиланган эди. Ушбу режага биноан, минтақада жорий йили 7,8 минг гектар ерда томчилатиб суғориш усули қўлланилса, 643 гектарда ёмғирлатиб суғориш усули қўлланилди. Шунингдек, минтақада обикор ерлар майдонини кенгайтириш мақсадида 2та сув ҳавзаси ишга туширилди. Бу ҳақда вилоят ҳокимлигининг кенгайтирилган мажлисида вилоят табиий захиралар ва табиатдан фойдаланишни созлаб туриш бошқармаси раҳбари Ильяс Қурамисов гапириб берди.\nБошқарма раҳбарининг айтишича, келажакда Ўрдабоши тумани ва Туркистон шаҳрида умумий сиғими 57,2 млн. куб метрни ташкил этадиган иккита янги сув ҳавзаси барпо этилади.\n– Бугунги кунда вилоятимизда яйловларни сув билан таъминлаш учун қудуқлар қазиш ишлари давом этмоқда. Чунончи, 2015 йили вилоятимизда 202та қудуқ қазилган бўлса, шундан 47таси субсидияланди. 2016 йили эса 273та қудуқ қазилиб, унинг 272таси субсидияланган. 2017 йили 167та қудуқ қазилиб, унинг 105таси субсидияланди. 2018 йилги режа бўйича вилоятимизда 120 қудуқ қазилади, 2019 йили уларнинг сони 200тага етказилади, – деди Ильяс Қурамисов.\nШунингдек, келгуси йиллари вилоятимизда қишлоқ хўжалиги экинлари майдони 802,5 минг гектарга кенгайтирилади. Келгуси 4 йилда 209 минг 700 киши яшайдиган 84 аҳоли манзилини марказлаштирилган ичимли сув билан таъминлаш режаланмоқда.\nШу билан бирга, вилоятимизда янгиланган энергия манбаларига оид 14та лойиҳа амалга оширилмоқда. Умумий қуввати 173,3 МВтни ташкил этадиган 10та лойиҳани 2025 йилгача амалга ошириш режаланган. Бажарилган ишлардан кўнгли тўлган минтақа раҳбари келгуси йилларда амалга ошириладиган ишларни пухталаштириб, “Яшил иқтисодиёт” концепциясини тўлиқ бажаришга енг шимариб киришишни топширди.\nМ. ЭЛТОЕВА, 2017-11-21, 11:31 147